ชื่อสถานที่: ครัวคุณอา
ประเภท: ร้านอาหาร กาแฟ เบเกอรี่
ตำบล: ช้างคลาน
อำเภอ: เมืองเชียงใหม่
จังหวัด: เชียงใหม่
รหัสไปรษณีย์: 50100
พิกัด: 18.77415, 99.00075

ทางร้านครัวคุณอา เมนูแนะนำจานที่หนึ่ง เป็นแกงส้มชะอมกุ้ง ปรุงได้รสชาติกลมกล่อม ไม่จัดจ้านมาก ผักชะอมที่ทอดกับไข่หนานุ่มได้ที่ ตามด้วยกุ้งสด ได้ความหวานและกลิ่นหอมที่ผสมผสานด้วยเครืองแกงส้ม เรียกน้ำย่อยได้เยอะ ตามด้วยเนื้ออบสมุนไพร เจ้าของร้านบอกว่าจานนี้เป็นสูตรต้นตำรับของคุณย่าที่ส่งผ่านมาให้ เมนูนี้รสชาติเหมือนกาบาบเนื้อของพี่น้องมุสลิมปากีสถาน บังคลาเทศ เพราะหอมด้วยเครืองเทศอ่อนๆ ถูกปากยิ่งนัก ทานไปเยอะมาก อีกเมนูหนึ่ง ไก่อบสมุนไพร จานนี้เหมือนไก่ย่าง แต่งด้วยผักที่ลวกจนได้ที่ ไก่ที่อบจากสมุนไพร เข้าถึงเนื้อ เวลาเคี้ยวลิ้น สามารถสัมผัสรับรสสมุนไพร บำรุงร่างกายดีนักแล สุดท้ายแนะนำอาหารประเภทพื้นบ้าน น้ำพริกกะปิ ปลาทูทอดพร้อมผักเครื่องเคียงมากมาย เรียงรายอยู่รอบจาน กะปิสั่งตรงมาจากทางภาคใต้ คัดกะปิที่ดีที่สุดมาให้ลูกค้าได้กินกัน